Șoferul băut care a omorât o femeie la Leucușești și a fugit de la locul faptei a fost închis pentru 24 de ore
Luni, 11 martie, s-au continuat cercetările privind comiterea de către un bărbat de 34 ani, din Preutești, a infracțiunilor de "ucidere din culpă", "conducerea unui vehicul sub influența alcoolului" și "părăsirea locului accidentului ori modificarea sau ștergerea urmelor acestuia" constând în aceea că la data de 09.03.2024, în jurul orei 19.40, în timp ce conducea autoturismul pe D.C. 9, în localitatea Leucușești, comuna Preutești, încălcând prevederile art. 35 alin. 1 și art. 48 din O.U.G 195/2002R. și fiind sub influența băuturilor alcoolice, a surprins-o și accidentat-o pe o femeie de 63 ani, din localitate, care se deplasa pe partea dreaptă a drumului, în urma accidentului rutier rezultând decesul acesteia, iar după producerea accidentului rutier, șoferul a părăsit locul faptei, fiind identificat și oprit în trafic de către organele de poliție în jurul orei 20.10. În urma probatoriului administrat, la data de 11.03.2024 s-a dispus reținerea șoferului pentru 24 ore și introducerea în arestul IPJ Suceava.